ประกาศกระทรวงสาธารณสุขประกาศกระทรวงสาธารณสุข(ฉบับที่๑๑) พ.ศ. ๒๕๔๙เรื่องหลักเกณฑ์ วิธีการ และเงื่อนไขการแสดงภาพและข้อความคำเตือนถึงพิษภัยวันเดือนปีที่ผลิตแหล่งผลิต และการขายได้เฉพาะในราชอาณาจักรไทยในฉลากของบุหรี่ซิกาแรตและบุหรี่ซิการ์ตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕[๑] อาศัยอำนาจตามความในมาตรา ๑๒ แห่งพระราชบัญญัติควบคุมผลิตภัณฑ์ยาสูบพ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับ มาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงสาธารณสุข (ฉบับที่ ๘)พ.ศ. ๒๕๔๓ เรื่อง หลักเกณฑ์ วิธีการ และเงื่อนไขการแสดงฉลากและข้อความในฉลากของบุหรี่ซิกาแรตตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ข้อ ๒ บุหรี่ซิกาแรต หรือบุหรี่ซิการ์ ที่ผลิตหรือนำเข้าในราชอาณาจักรต้องจัดให้มีการพิมพ์ฉลากเป็นรูปภาพคำเตือนถึงพิษภัยของบุหรี่โดยจัดพิมพ์เป็นรูปภาพ ๔ สี และแสดงข้อความคำเตือนถึงพิษภัยของบุหรี่ตามที่กำหนดไว้โดยตำแหน่งของฉลากรูปภาพและข้อความคำเตือนถึงพิษภัยของบุหรี่ต้องอยู่ที่ตำแหน่งชิดขอบบนสุดของซองหรือภาชนะบรรจุบุหรี่ซิกาแรต หรือบุหรี่ซิการ์และกล่องหรือกระดาษหุ้มห่อซองหรือภาชนะบรรจุบุหรี่ซิกาแรต หรือบุหรี่ซิการ์ (Carton)ทั้งสองด้านที่มีพื้นที่มากที่สุดและเห็นได้ชัดเจนฉลากรูปภาพและข้อความคำเตือนถึงพิษภัยของบุหรี่ตามที่กำหนดไว้ในวรรคหนึ่งต้องเป็นฉลากรูปภาพและข้อความคำเตือนถึงพิษภัยของบุหรี่ ๙ แบบคละกันไป โดยมีฉลากรูปภาพและข้อความคำเตือนถึงพิษภัยของบุหรี่ในอัตรา๑ แบบ ต่อ ๕,๐๐๐ ซอง หรือภาชนะบรรจุบุหรี่ซิกาแรต หรือบุหรี่ซิการ์และในอัตรา ๑ แบบ ต่อ ๕๐๐ กล่อง หรือกระดาษห่อหุ้มซอง หรือภาชนะบรรจุบุหรี่ซิกาแรตหรือบุหรี่ซิการ์ (Carton) แล้วแต่กรณีฉลากรูปภาพและข้อความคำเตือนถึงพิษภัยของบุหรี่ทั้ง๙ แบบ มีขนาด ๕.๕ x ๔.๒๕ เซนติเมตร ตามต้นแบบฉลากรูปภาพและข้อความคำเตือนถึงพิษภัยของบุหรี่ซึ่งพิมพ์เป็นรูปภาพ ๔ สี ท้ายประกาศกระทรวงโดยต้นแบบข้อความคำเตือนประกอบรูปภาพทั้ง ๙ แบบคือแบบที่ ๑ รูปภาพประกอบคำเตือน ควันบุหรี่ทำร้ายผู้ใกล้ชิดแบบที่ ๒ รูปภาพประกอบคำเตือน สูบแล้วปากเหม็นกลิ่นบุหรี่แบบที่ ๓ รูปภาพประกอบคำเตือน สูบแล้วถุงลมพองตายแบบที่ ๔ รูปภาพประกอบคำเตือน ควันบุหรี่ทำให้เกิดมะเร็งปอดแบบที่ ๕ รูปภาพประกอบคำเตือน ควันบุหรี่ทำให้หัวใจวายตายแบบที่ ๖ รูปภาพประกอบคำเตือน ควันบุหรี่นำชีวิตสู่ความตายแบบที่ ๗ รูปภาพประกอบคำเตือน สูบแล้วเป็นมะเร็งช่องปากแบบที่ ๘ รูปภาพประกอบคำเตือน สูบแล้วเป็นมะเร็งกล่องเสียงแบบที่ ๙ รูปภาพประกอบคำเตือน ควันบุหรี่ทำให้เส้นเลือดสมองแตกในการดำเนินการพิมพ์ฉลากรูปภาพและข้อความคำเตือนพิษภัยของบุหรี่ผู้ผลิตและหรือผู้นำเข้าบุหรี่ซิกาแรต หรือบุหรี่ซิการ์ ต้องพิมพ์จากต้นแบบซีดีที่จัดให้โดยกรมควบคุมโรค กระทรวงสาธารณสุขเท่านั้น ทั้งนี้ ขนาดและตำแหน่งของตัวอักษร ข้อความคำเตือนรวมทั้งรูปภาพต้องเป็นตามที่ปรากฏในต้นแบบความในวรรคหนึ่ง วรรคสอง และวรรคสามไม่ใช้บังคับกับวัสดุใสไม่มีสี ที่ใช้หุ้มห่อซอง หรือภาชนะบรรจุบุหรี่ซิกาแรต หรือบุหรี่ซิการ์และกล่องหรือกระดาษหุ้มห่อซองหรือภาชนะบรรจุบุหรี่ซิกาแรต หรือบุหรี่ซิการ์ (Carton)ซึ่งสามารถมองเห็นฉลากรูปภาพและคำเตือนถึงพิษภัยของบุหรี่บนซองหรือภาชนะบรรจุบุหรี่ซิกาแรตหรือบุหรี่ซิการ์ และกล่องหรือกระดาษหุ้มห่อซองหรือภาชนะบรรจุบุหรี่ซิกาแรต หรือบุหรี่ซิการ์(Carton) อย่างชัดเจนข้อ ๓ การพิมพ์ฉลากรูปภาพและข้อความคำเตือนถึงพิษภัยของบุหรี่บนซองหรือภาชนะบรรจุบุหรี่ซิกาแรตหรือบุหรี่ซิการ์ ตามข้อ ๒ ต้องดำเนินการ ดังนี้(๑) มีขนาดพื้นที่ไม่น้อยกว่าร้อยละ ๕๐ ของด้านที่มีพื้นที่มากที่สุดของซองหรือภาชนะบรรจุบุหรี่ซิกาแรตหรือบุหรี่ซิการ์ ทั้งสองด้าน(๒) ขนาดของฉลากรูปภาพและข้อความคำเตือนถึงพิษภัยของบุหรี่ตามข้อ๒ วรรคสาม ให้ใช้กับซองหรือภาชนะบรรจุบุหรี่ซิกาแรต หรือบุหรี่ซิการ์ ที่มีพื้นที่ด้านหน้าหรือด้านหลังของซองหรือภาชนะบรรจุบุหรี่ซิกาแรต หรือบุหรี่ซิการ์ ที่มีพื้นที่ระหว่าง ๔๒ - ๕๐ ตารางเซนติเมตร(๓) พื้นที่ซองหรือภาชนะบรรจุบุหรี่ซิกาแรต หรือบุหรี่ซิการ์ที่เล็กหรือใหญ่กว่า ๔๒ - ๕๐ ตารางเซนติเมตรให้ลดหรือขยายฉลากรูปภาพและข้อความคำเตือนถึงพิษภัยของบุหรี่ซึ่งได้กำหนดไว้ในข้อ ๒วรรคสาม ตามสัดส่วนความกว้างและยาวของฉลากรูปภาพและข้อความคำเตือนถึงพิษภัยของบุหรี่ทั้งนี้ให้มีพื้นที่ไม่น้อยกว่าร้อยละ ๕๐ ของด้านที่มีพื้นที่มากที่สุดของซองหรือภาชนะบรรจุบุหรี่ซิกาแรตหรือบุหรี่ซิการ์ทั้งสองด้าน โดยฉลากรูปภาพและข้อความคำเตือนถึงพิษภัยของบุหรี่ต้องชิดขอบบนสุดและชิดขอบด้านซ้ายของซองหรือภาชนะบรรจุบุหรี่ซิกาแรตหรือบุหรี่ซิการ์ข้อ ๔ กรณีที่ซองหรือภาชนะบรรจุบุหรี่ซิกาแรต หรือบุหรี่ซิการ์ไม่ใช่ทรงสี่เหลี่ยมต้องพิมพ์ฉลากรูปภาพและข้อความคำเตือนถึงพิษภัยของบุหรี่บนซองหรือภาชนะบรรจุบุหรี่ซิกาแรตหรือบุหรี่ซิการ์ โดยให้พิมพ์ฉลากรูปภาพและข้อความคำเตือนถึงพิษภัยของบุหรี่ตามต้นแบบซึ่งได้กำหนดไว้ในข้อ ๒ วรรคสาม ฉลากรูปภาพและข้อความคำเตือนถึงพิษภัยของบุหรี่ต้องมีไม่น้อยกว่า ๒ รูป ต่อ ๑ ซองหรือภาชนะบรรจุบุหรี่ซิกาแรต หรือบุหรี่ซิการ์และมีขนาดพื้นที่ไม่น้อยกว่าร้อยละ ๕๐ ของพื้นที่ของซองหรือภาชนะบรรจุบุหรี่ซิกาแรตหรือบุหรี่ซิการ์ ที่ไม่ใช่ทรงสี่เหลี่ยมที่ตำแหน่งชิดขอบบนสุดข้อ ๕ กล่องหรือกระดาษหุ้มห่อซองหรือภาชนะบรรจุบุหรี่ซิกาแรตหรือบุหรี่ซิการ์ (Carton) ขนาดระหว่าง ๒๓๕ ๒๔๐ตารางเซนติเมตร ต้องจัดพิมพ์ฉลากรูปภาพและข้อความคำเตือนถึงพิษภัยของบุหรี่ให้มีขนาดเท่ากับที่พิมพ์บนซองหรือภาชนะบรรจุบุหรี่ซิกาแรตหรือบุหรี่ซิการ์ โดยแสดงไว้บนกล่องหรือกระดาษหุ้มห่อซองหรือภาชนะบรรจุบุหรี่ซิกาแรตหรือบุหรี่ซิการ์ (Carton) เรียงติดต่อกันจากขอบบนสุดของด้านที่มีพื้นที่มากที่สุดทั้งสองด้านด้านละ ๕ ภาพสำหรับกล่องหรือกระดาษหุ้มห่อซองหรือภาชนะบรรจุบุหรี่ซิกาแรตหรือบุหรี่ซิการ์ (Carton) ที่มีขนาดพื้นที่มากกว่าหรือน้อยกว่าความในวรรคหนึ่งให้พิมพ์ฉลากรูปภาพและข้อความคำเตือนถึงพิษภัยของบุหรี่รวมทั้งสองด้านให้มีจำนวนเท่ากับซองหรือภาชนะบรรจุบุหรี่ซิกาแรตหรือบุหรี่ซิการ์ในกล่องหรือกระดาษหุ้มห่อซองหรือภาชนะบรรจุบุหรี่ซิกาแรต หรือบุหรี่ซิการ์ โดยแสดงไว้ที่ชิดขอบบนและชิดซ้าย ในกรณีพื้นที่ส่วนบนชิดซ้ายไม่พอสำหรับพิมพ์ฉลากรูปภาพและคำเตือนถึงพิษภัยของบุหรี่และข้อความตามที่กำหนดให้พิมพ์ฉลากรูปภาพบนพื้นที่กล่องหรือกระดาษหุ้มห่อซองหรือภาชนะบรรจุบุหรี่ซิกาแรตหรือบุหรี่ซิการ์ (Carton) ส่วนที่เหลือจนครบตามจำนวนซองหรือภาชนะบรรจุบุหรี่ซิกาแรตหรือบุหรี่ซิการ์ ในกล่องหรือกระดาษหุ้มห่อซองหรือภาชนะบรรจุบุหรี่ซิกาแรต หรือบุหรี่ซิการ์ข้อ ๖ บุหรี่ซิกาแรต หรือบุหรี่ซิการ์ ที่ผลิตหรือนำเข้าในราชอาณาจักรจะต้องดำเนินการดังต่อไปนี้(๑) จัดให้มีข้อความแสดง วัน เดือน ปี ที่ผลิต ที่บริเวณด้านข้างด้านใดด้านหนึ่งของซองหรือภาชนะบรรจุบุหรี่ซิกาแรต หรือบุหรี่ซิการ์ นอกเหนือจากบริเวณที่กำหนดให้แจ้งสารพิษหรือสารก่อมะเร็ง(๒) จัดให้มีข้อความแสดงแหล่งที่มาของบุหรี่ซิกาแรตหรือบุหรี่ซิการ์ ว่าได้ผลิตขึ้นภายในราชอาณาจักรไทยหรือผลิตขึ้นในประเทศใด ที่บริเวณด้านหน้าชิดขอบล่างของซอง หรือภาชนะบรรจุบุหรี่ซิกาแรต หรือบุหรี่ซิการ์ และกล่องหรือกระดาษหุ้มห่อซองหรือภาชนะบรรจุบุหรี่ซิกาแรตหรือบุหรี่ซิการ์ (Carton)(๓) จัดให้มีข้อความแสดงว่า สำหรับขายในราชอาณาจักรไทยที่บริเวณด้านหลังชิดขอบล่างของซองหรือภาชนะบรรจุบุหรี่ซิกาแรต หรือบุหรี่ซิการ์ และกล่องหรือกระดาษหุ้มห่อซองหรือภาชนะบรรจุบุหรี่ซิกาแรต หรือบุหรี่ซิการ์ (Carton)ทั้งนี้ข้อความตามวรรคหนึ่งต้องจัดทำเป็นภาษาไทย ด้วยอักษรสี่พระยาหรืออักษรที่มีลักษณะใกล้เคียงกัน ขนาดไม่น้อยกว่า ๑๐ พอยด์ สำหรับซองหรือภาชนะบรรจุบุหรี่ซิกาแรตหรือบุหรี่ซิการ์และขนาดไม่น้อยกว่า ๓๐ พอยด์ สำหรับกล่องหรือกระดาษหุ้มห่อซองหรือภาชนะบรรจุบุหรี่ซิกาแรตหรือบุหรี่ซิการ์ (Carton) โดยให้ใช้ตัวอักษรสีดำบนพื้นฉลากสีขาวและมีกรอบสีดำล้อมหรือพื้นฉลากเป็นสีดำให้ใช้ตัวอักษรสีขาวโดยไม่ต้องมีกรอบล้อมข้อ ๗ บุหรี่ซิกาแรต หรือบุหรี่ซิการ์ ที่ผลิตเพื่อจำหน่ายนอกราชอาณาจักรหรือนำเข้าเพื่อจำหน่ายนอกราชอาณาจักร หรือนำเข้าเพื่อเป็นตัวอย่างในการทดสอบ วิเคราะห์และวิจัย โดยมีรายละเอียดในการผลิตหรือนำเข้าเพื่อการดังกล่าวอย่างชัดเจนไม่ต้องปฏิบัติตามประกาศนี้ข้อ ๘ บุหรี่ซิกาแรต หรือบุหรี่ซิการ์ ที่ได้มีการผลิตหรือได้นำเข้ามาในราชอาณาจักรไทย ก่อนที่ประกาศฉบับนี้มีผลใช้บังคับ ให้ได้รับการยกเว้นไม่ต้องแสดงฉลากตามประกาศนี้แต่ทั้งนี้ต้องไม่เกินกว่า ๑๘๐ วัน นับแต่วันที่ประกาศมีผลใช้บังคับข้อ ๙ ประกาศฉบับนี้ให้ใช้บังคับเมื่อพ้นกำหนด ๑๘๐วันนับแต่วันประกาศในราชกิจจานุเบกษาเป็นต้นไปประกาศณ วันที่ ๒๔ สิงหาคม พ.ศ. ๒๕๔๙พินิจจารุสมบัติรัฐมนตรีว่าการกระทรวงสาธารณสุข[เอกสารแนบท้าย]๑.ต้นแบบฉลากรูปภาพ และข้อความคำเตือนพิษภัยของบุหรี่ซิกาแรต และบุหรี่ซิการ์ ท้ายประกาศกระทรวงสาธารณสุข ฉบับที่ ๑๑ พ.ศ. ๒๕๔๙(ดูข้อมูลจากภาพกฎหมาย)นันทนา/ผู้จัดทำ๕ ตุลาคม ๒๕๔๙ก้องเกียรติ/ผู้จัดทำ๙เมษายน ๒๕๕๒[๑] ราชกิจจานุเบกษาเล่ม ๑๒๓/ตอนพิเศษ ๑๐๑ ง/หน้า ๔/๒๙ กันยายน ๒๕๔๙